Mbulaeni Mulaudzi

Mbulaeni Mulaudzi (født 8. september 1980 i Venda, Limpopo-provinsen, Sør-Afrika, død 24. oktober 2014 i Witbank) var en sørafrikansk mellomdistanseløper med 800 meter som spesialdistanse. Mulaudzi omkom i en bilulykke på vei til et møte med det sørafrikanske friidrettsforbundet Athletics South Africa (ASA) i Johannesburg.

Høydepunktet i hans karriere kom under VM i Berlin i , da han ble verdensmester på favorittdistansen. Han tok også olympisk sølv på samme distanse fra OL i Athen i . I  ble Mulaudzi den første svarte sørafrikaner, uansett idrett, som ble rangert som verdenséner i sin gren.

Mulaudzi uttalte selv at han ikke begynte å satse seriøst på friidrett før han var 17 år gammel. Hans første større mesterskap som senior var VM i 2001 i Edmonton der han kom på sjetteplass. I 2002 vant han gull i samveldelekene og ble nummer tre i det afrikanske mesterskapet. Mulaudzi endte på tredjeplass under VM i Paris i  bak Djabir Said-Guerni og Jurij Borzakovskij. Under åpningsseremonien for OL i Athen i  fikk han det ærefulle oppdraget med å være flaggbærer for den sørafrikanske delegasjonen.

Etter framgangen i OL hadde Mulaudzi noen mindre framgangsrike år utendørs. Ved VM 2005 gikk han ikke videre til finalen, og ved VM 2007 ble det en sjuendeplass. Innendørs ble han verdensmester på 800 m i 2004, mens han tok sølv i 2006 og 2008.

Mulaudzi la opp som aktiv utøver i .

Mulaudzi ble i 2015 posthumt tildelt Ikhamanga-ordenen i bronse for sine idrettsprestasjoner og for sitt arbeid for å fremme friidrett i Sør-Afrika.«Media Statement by the Chancellor of the National Orders, Dr Cassius Lubisi»  , Sør-Afrikas presidentkontor, 17. april 2015. Lest 18. april 2015.

 Referanser 

 Eksterne lenker 


Kategori:Sørafrikanske mellomdistanseløpere
Kategori:Verdensmestere i friidrett for Sør-Afrika
Kategori:VM-bronsemedaljevinnere i friidrett for Sør-Afrika
Kategori:Medaljevinnere under Sommer-OL 2004
Kategori:Deltakere for Sør-Afrika under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Sør-Afrika under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Sør-Afrika under VM i friidrett 2003
Kategori:Deltakere for Sør-Afrika under VM i friidrett 2009
Kategori:Personer fra Limpopo
Kategori:Deltakere for Sør-Afrika under VM i friidrett innendørs 2008
Kategori:Deltakere for Sør-Afrika under Samveldelekene 2002
Kategori:Friidrettsutøvere under Samveldelekene 2002
Kategori:Gullmedaljevinnere under samveldelekene for Sør-Afrika